  Майя Бывальцева 2021-тӥ арын «Лыдӟиськы, Ижкар!» («Читай, Ижевск!») книга фестиваль Россиын Тодосэн но технологиослэн арзылы но адямилэн инсьӧры нырысьсэ лобемез дырысен 60 ар тырмонлы сӥземын луоз. Ужрад 3-5 куарусёнэ Ижысь Шор площадьын ортчоз. Со сярысь кар администрацилэн пресс-службаез ивортӥз. Арлэн темаез – «Научные проЧтения». Куноосты литература лаборатория, книга бамъёсъя экспедициос, тодосэз вӧлмытӥсьёсын пумиськонъёс, тодосын азинсконъёсты возьматон но трос мукет усьтонъёс возьмало. Семьяослы площадкаын тодосъя экспедициос, мастер-классъёс, опытъёс но эскеронъёс, квест но мукетыз возьма. Егитъёслы площадкаын егит авторъёсын но блогеръёсын пумиськонъёс, визьбур но ӝӧквыл шудонъёс, нетворкингъя но чебер вераськонъя мастер-классъёс онлайн но оффлайн амалэн ортчозы. Ярмаркаын пӧртэм издательствоослэн выль книгаосынызы тодматскыны луоз. Фестиваль улсын кык вожвылъяськон мынэ: - видеороликъёсъя «Эврика» Книжыне опыты» вожвылъяськон (6+); - фотокосплейя «Изобрази науку» вожвылъяськон (12+). Фестиваль но вожвылъяськон сярысь рос-просгес тодыны луоз ужрадлэн «ВКонтакте» мерлыко вотэсысь .  Тодэ вайытом, азьвыл Можгаысь 10 номеро школаын 9-тӥ «А» классын дышетскисьёс «Всероссийская школьная летопись» ӵектос улсын книга гожтӥзы. Одӥг экземплярез Москваын Россиысь кун нылпи лыдӟиськонниын утиськоз.  Тегъёс: Мерлык Ижкар Удмуртия фестиваль книгаос  